Na zôczątk mieszkańcowie gminë mògą dawac bédënczi kaszëbskòjãzëkòwëch pòzwów dlô sztërzech wsów: Górczëna, Pôłchówka, Robôkòwsczégò Młina i Mësliwczi. Bédënczi to mòżę dawac w czerowónëch anketach, jaczé jidze pòbrac w Ùrzãdze Gminë Krokòwa. Ankétë mdą zbiéróné do kùnca maja. Krokòwa to je trzecô gmina w pùcczim krézu jakô planëje wprowadzëc tôfle z pòzwama môlëznów pò kaszëbskù. Procedurë są téż prowadzoné we Wiôldżi Wsë i gminie Pùck.